CELEX: 32021D0867
Language: et
Date: 2021-05-28 00:00:00
Title: Komisjoni rakendusotsus (EL) 2021/867, 28. mai 2021, mänguasjade harmoneeritud standardite kohta, mis on koostatud Euroopa Parlamendi ja nõukogu direktiivi 2009/48/EÜ toetuseks

31.5.2021   
               
               
                  ET
               
               
                  Euroopa Liidu Teataja
               
               
                  L 190/96
               
            
         KOMISJONI RAKENDUSOTSUS (EL) 2021/867,
         28. mai 2021,
         mänguasjade harmoneeritud standardite kohta, mis on koostatud Euroopa Parlamendi ja nõukogu direktiivi 2009/48/EÜ toetuseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2009/48/EÜ (2) artikliga 13 eeldatakse, et mänguasjad, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud direktiivi 2009/48/EÜ artiklis 10 ja II lisas.
                  
               
                     (2)
                  
                  
                     Direktiivi 2009/48/EÜ II lisa III osas on sätestatud erinõuded, tagamaks et mänguasjade koostises olevate või nendes sisalduvate keemiliste ainete või segudega kokkupuude ei põhjusta inimeste tervisele kahjulikku mõju. Direktiivi 2009/48/EÜ II lisa IV osas on sätestatud ka erinõuded, et tagada mänguasjade kõrge ohutustase seoses elektriohtudega.
                  
               
                     (3)
                  
                  
                     Komisjon esitas 9. juuli 2009. aasta kirjas M/445 (3) Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada direktiivi 2009/48/EÜ toetavad uued harmoneeritud standardid ning vaadata läbi seda toetavad olemasolevad harmoneeritud standardid.
                  
               
                     (4)
                  
                  
                     CEN vaatas 9. juuli 2009. aasta taotluse M/445 alusel läbi harmoneeritud standardi EN 71-7:2014+A2:2018 „Mänguasjade ohutus. Osa 7: Sõrmevärvid. Nõuded ja katsemeetodid“, mille viide avaldati komisjoni rakendusotsuses (EL) 2019/1728 (4). Selle tulemusena võeti vastu harmoneeritud standard EN 71-7:2014+A3:2020.
                  
               
                     (5)
                  
                  
                     Harmoneeritud standardis EN 71-7:2014+A3:2020 esitatakse ajakohastatud viide kohaldatavatele liidu õigusaktidele seoses kõnealuse standardi A lisa tabelites A.1 ja A.2 loetletud värvainete kasutamisega, võttes arvesse komisjoni määruses (EL) nr 231/2012 (5) sätestatud viimaseid spetsifikatsioone ja puhtuse kriteeriume. Harmoneeritud standardi EN 71-7:2014+A3:2020 B lisa tabelis B.1 esitatud sõrmevärvides kasutada lubatud säilitusainete loetelus vähendatakse klimbasooli maksimaalset lubatud kontsentratsiooni 0,2 %ni kooskõlas tarbijaohutuse komitee arvamuse (6)
                        addendum’is esitatud uusimate teaduslike nõuannetega.
                  
               
                     (6)
                  
                  
                     CEN vaatas 9. juuli 2009. aasta taotluse M/445 alusel läbi harmoneeritud standardi EN 71-12:2013 „Mänguasjade ohutus. Osa 12: N-nitrosamiinid ja N-nitrosamiinideks muutuvad ained“, mille viide avaldati komisjoni rakendusotsuses (EL) 2019/1728. Selle tulemusena võeti vastu harmoneeritud standard EN 71-12:2016.
                  
               
                     (7)
                  
                  
                     Harmoneeritud standardis EN 71-12:2016 esitatakse parandatud katsemeetodid N-nitrosamiinide ja N-nitrosamiinideks muutuvate ainete kindlaksmääramiseks elastomeerides, eelkõige seoses suutlikkusega avastada (sageli kantserogeenseid) N-nitrosamiine isegi väga väikestes kogustes, samuti seoses praktiliste katseandmetega, mis muudab katsemeetodi kohaldamise järjepidevaks. Standard hõlmab ka alternatiivseid viise teatavates mänguasjades esineda võivate N-nitrosamiinide kindlakstegemiseks ja nende koguse määramiseks. Lisaks on standardi kohaldamisala laiendatud katsetatavate materjalide ja elastomeeride migratsioonietapi kestuse osas, mis on nende mänguasjamaterjalide jaoks ette nähtud vastava katsemeetodi keskne osa.
                  
               
                     (8)
                  
                  
                     9. juuli 2009. aasta taotluse M/445 alusel vaatas Cenelec läbi harmoneeritud standardi EN 62115:2005 „Elektrilised mänguasjad. Ohutus“ ja sellega seotud muudatused, mille viited avaldati rakendusotsuses (EL) 2019/1728. Selle tulemusena võeti vastu harmoneeritud standard EN IEC 62115:2020 ja selle muudatus EN IEC 62115:2020/A11:2020.
                  
               
                     (9)
                  
                  
                     Läbivaadatud standardi EN IEC 62115:2020 ja selle muudatusega EN IEC 62115:2020/A11:2020 nähakse ette täiendavate hoiatuste lisamine, et tagada tarbijate parem teavitamine müntpatareide allaneelamisest tulenevatest ohtudest. Sellega ajakohastatakse münt- ja nööppatareidele juurdepääsetavuse nõudeid, et tagada kõrgem kaitsetase, ja lisatakse uued nõuded kodumasinatega ühendatud mänguasjadele, sealhulgas arvutitele, et kaitsta kasutajaid elektrilöögi eest. Peale selle muudetakse sellega vähendatud katsetamise kriteeriume, et võimaldada lihtsustatud nõuete kohaldamist väikse elektrilise võimsusega elektriliste mänguasjade suhtes, ja nähakse ette mänguasjades kasutatavate valgusdioodide ohutuse uued nõuded, et minimeerida silmavigastuste ohtu. Sellega lisatakse uued nõuded, et vähendada ohte, mis on seotud kaugjuhitavate elektriajamiga mänguasjadega. Lisaks täpsustatakse selles patareide tüübid, mida tuleb kasutada patareideta esitatud elektriliste mänguasjade katsetamiseks, et parandada katsetamise korratavust, arvestades olemasolevate patareitüüpide suuremat valikut. Lisaks nähakse ette katsete üldtingimuste kategoriseerimine, et tagada katsetingimuste sobivus iga mänguasjatüübi ja selle toiteallika jaoks.
                  
               
                     (10)
                  
                  
                     Komisjon on koos CENiga hinnanud, kas CENi koostatud harmoneeritud standard EN 71-7:2014+A3:2020 vastab 9. juuli 2009. aasta taotlusele M/445. Harmoneeritud standard EN 71-7:2014+A3:2020 vastab selle eesmärgiks olevatele nõuetele, mis on sätestatud direktiivis 2009/48/EÜ. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (11)
                  
                  
                     Harmoneeritud standardiga EN 71-7:2014+A3:2020 asendatakse harmoneeritud standard EN 71-7:2014+A2:2018. Seepärast on asjakohane kustutada viide sellele standardile Euroopa Liidu Teatajast. Selleks et anda mänguasjatootjatele piisavalt aega oma toodete kohandamiseks harmoneeritud standardi EN 71-7:2014+A3:2020 läbivaadatud kirjeldustega, tuleb harmoneeritud standardi EN 71-7:2014+A2:2018 viite kustutamine edasi lükata.
                  
               
                     (12)
                  
                  
                     Komisjon on koos CENiga hinnanud, kas CENi koostatud harmoneeritud standard EN 71-12:2016 vastab 9. juuli 2009. aasta taotlusele M/445. Harmoneeritud standard EN 71-12:2016 vastab selle eesmärgiks olevatele nõuetele, mis on sätestatud direktiivis 2009/48/EÜ. Ent harmoneeritud standardi EN 71-12:2016 tabeli nr 2 punktis a on esitatud rangemad nõuded, kui kõnealuse direktiivi II lisa III osa punktis 8 ette nähtud ning kehtestatakse N-nitrosamiinide piirnormiks 0,05 mg/kg asemel 0,01 mg/kg ja N-nitrosamiinideks muutuvate ainete piirnormiks 1 mg/kg asemel 0,1 mg/kg. Arvestades, et järgida tuleb direktiivis 2009/48/EÜ sätestatud piirnorme, on vaja standardi EN 71-12:2016 avaldamisel lisada sellekohane teavitav märkus.
                  
               
                     (13)
                  
                  
                     Harmoneeritud standardiga EN 71-12:2016 asendatakse harmoneeritud standard EN 71-12:2013. Seepärast on asjakohane kustutada viide sellele standardile Euroopa Liidu Teatajast. Selleks et anda mänguasjatootjatele piisavalt aega oma toodete kohandamiseks harmoneeritud standardi EN 71-12:2016 läbivaadatud kirjeldustega, tuleb harmoneeritud standardi EN 71-12:2013 viite kustutamine edasi lükata.
                  
               
                     (14)
                  
                  
                     Komisjon on koos Ceneleciga hinnanud, kas Ceneleci koostatud harmoneeritud standard EN IEC 62115:2020 ja selle muudatus EN IEC 62115:2020/A11:2020 vastavad 9. juuli 2009. aasta taotlusele M/445. Harmoneeritud standardid EN IEC 62115:2020 ja EN IEC 62115:2020/A11:2020 vastavad nende eesmärgiks olevatele nõuetele, mis on sätestatud direktiivis 2009/48/EÜ. Seepärast on asjakohane avaldada nende standardite viited Euroopa Liidu Teatajas.
                  
               
                     (15)
                  
                  
                     Harmoneeritud standard EN IEC 62115:2020 ja selle muudatus EN IEC 62115:2020/A11:2020 asendavad harmoneeritud standardi EN 62115:2005 ja sellega seotud muudatused. Seepärast on vaja kustutada Euroopa Liidu Teatajast viide harmoneeritud standardile EN ISO 62115:2005 ja sellega seotud muudatustele. Selleks et anda mänguasjatootjatele piisavalt aega oma toodete kohandamiseks harmoneeritud standardi EN IEC 62115:2020 läbivaadatud kirjeldustega ja selle muudatusega EN IEC 62115:2020/A11:2020, tuleb harmoneeritud standardi EN 62115:2005 ja sellega seotud muudatuste viite kustutamine edasi lükata.
                  
               
                     (16)
                  
                  
                     Selguse, otstarbekuse ja lihtsuse huvides tuleks direktiivi 2009/48/EÜ toetuseks koostatud ja asjaomastele nõuetele vastavate harmoneeritud standardite täielik loetelu avaldada ühes õigusaktis. Direktiivi 2009/48/EÜ toetuseks koostatud harmoneeritud standardite viited on praegu avaldatud rakendusotsuses (EL) 2019/1728. Sellest tulenevalt on vaja asendada rakendusotsus (EL) 2019/1728 uue otsusega.
                  
               
                     (17)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2009/48/EÜ toetuseks koostatud harmoneeritud mänguasjastandardite viited, mis on esitatud käesoleva otsuse I lisas, avaldatakse Euroopa Liidu Teatajas.
         
         
            Artikkel 2
            Rakendusotsus (EL) 2019/1728 tunnistatakse kehtetuks.
            Rakendusotsuse (EL) 2019/1728 artiklit 1 kohaldatakse siiski jätkuvalt mänguasjade harmoneeritud standardite viidete suhtes, mis on koostatud direktiivi 2009/48/EÜ toetuseks ja mis on loetletud käesoleva otsuse II lisas, kuni kõnealuses lisas esitatud kuupäevadeni.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 28. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 18. juuni 2009. aasta direktiiv 2009/48/EÜ mänguasjade ohutuse kohta (ELT L 170, 30.6.2009, lk 1).
         
            (3)  9. juuli 2009. aasta kiri M/445, mis käsitleb CENile ja Cenelecile antud standardimisvolitusi direktiivi 2009/48/EÜ raames, millega muudetakse direktiivi 88/378/EMÜ mänguasjade ohutuse kohta.
         
            (4)  Komisjoni 15. oktoobri 2019. aasta rakendusotsus (EL) 2019/1728 Euroopa Parlamendi ja nõukogu direktiivi 2009/48/EÜ toetuseks koostatud mänguasjade harmoneeritud standardite kohta (ELT L 263, 16.10.2019, lk 32).
         
            (5)  Komisjoni 9. märtsi 2012. aasta määrus (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
         
            (6)  Klimbasooli käsitlev arvamus (P64) (viide SCCS/1506/13).
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN 71-1:2014+A1:2018 „Mänguasjade ohutus. Osa 1: Mehaanilised ja füüsikalised omadused“
                     
                  
                        2.
                     
                     
                        EN 71-2:2011+A1:2014 „Mänguasjade ohutus. Osa 2: Süttivus“
                     
                  
                        3.
                     
                     
                        EN 71-3:2019 „Mänguasjade ohutus. Osa 3: Teatud elementide migratsioon“
                     
                  
                        4.
                     
                     
                        EN 71-4:2013 „Mänguasjade ohutus. Osa 4: Katsekomplektid keemiakatseteks ja samalaadseks tegevuseks“
                     
                  
                        5.
                     
                     
                        EN 71-5:2015 „Mänguasjade ohutus. Osa 5: Keemilised mänguasjad (komplektid), välja arvatud katsekomplektid“
                     
                  
                        6.
                     
                     
                        EN 71-7:2014+A3:2020 „Mänguasjade ohutus. Osa 7: Sõrmevärvid. Nõuded ja katsemeetodid“
                     
                  
                        7.
                     
                     
                        EN 71-8:2018 „Mänguasjade ohutus. Osa 8: Tegevusmänguasjad koduseks kasutamiseks“
                     
                  
                        8.
                     
                     
                        EN 71-12:2016 „Mänguasjade ohutus. Osa 12: N-nitrosamiinid ja N-nitrosamiinideks muutuvad ained“
                        Märkus: Standardi EN 71-12:2016 „Mänguasjade ohutus. Osa 12: N-nitrosamiinid ja N-nitrosamiinideks muutuvad ained“ punkti 4.2 tabeli nr 2 punktis a esitatud piirnormid on madalamad kui piirnormid, mida tuleb järgida direktiivi 2009/48/EÜ II lisa III osa punkti 8 kohaselt. Eelkõige järgmised piirnormid:
                     
                  
                        Aine
                     
                     
                        Standard EN 71-12:2016
                     
                     
                        Direktiiv 2009/48/EÜ
                     
                  
                        N-nitrosamiinid
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrosamiinideks muutuvad ained
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2014 „Mänguasjade ohutus. Osa 13: Lõhnavad lauamängud, kosmeetikakomplektid ja maitsmismängud“
                     
                  
                        10.
                     
                     
                        EN 71-14:2018 „Mänguasjade ohutus. Osa 14: Batuudid koduseks kasutamiseks“
                     
                  
                        11.
                     
                     
                        EN IEC 62115:2020 „Elektrilised mänguasjad. Ohutus“
                        EN IEC 62115:2020/A11:2020
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        EN 71-7:2014+A2:2018 „Mänguasjade ohutus. Osa 7: Sõrmevärvid. Nõuded ja katsemeetodid“
                        Märkus: Lubatud säilitusaine klimbasooli (standardi B lisa tabeli B.1 kanne 22) puhul kehtib vastavuseeldus kuni maksimaalse lubatud kontsentratsioonini, milleks on 0,2 % (mitte 0,5 %). Selle aluseks on tarbijaohutuse komitee klimbasooli käsitleva arvamuse (P64) (viide SCCS/1506/13) addendum, mis võeti vastu pärast seda, kui CEN oli standardi avaldanud.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. november 2021
                     
                  
                        2.
                     
                     
                        EN 71-12:2013 „Mänguasjade ohutus. Osa 12: N-nitrosamiinid ja N-nitrosamiinideks muutuvad ained“
                     
                     
                        28. november 2021
                     
                  
                        3.
                     
                     
                        EN 62115 :2005 „Elektrilised mänguasjad. Ohutus“
                        IEC 62115:2003 (Muudetud) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Muudetud)
                     
                     
                        21. veebruar 2022